“หุ้นเอเชีย” เปิดลบ ตามดาวโจนส์ วิตกเศรษฐกิจถดถอย
“ตลาดหุ้นเอเชีย” เปิดปรับตัวลง ตามดาวโจนส์ นักลงทุนกังวลเรื่องภาวะเศรษฐกิจถดถอย รวมทั้งคาดการณ์เรื่องการเดินหน้าคุมเข้มนโยบายการเงินของธนาคารกลางทั่วโลก
“ตลาดหุ้นเอเชีย” เปิดปรับตัวลง ตามดาวโจนส์ นักลงทุนกังวลเรื่องภาวะเศรษฐกิจถดถอย รวมทั้งคาดการณ์เรื่องการเดินหน้าคุมเข้มนโยบายการเงินของธนาคารกลางทั่วโลก
17 ต.ค. 2565

ผู้สื่อข่าวรายงานว่า ตลาดหุ้นเอเชียเปิดปรับตัวลงในวันนี้ เนื่องจากนักลงทุนกังวลเรื่องภาวะเศรษฐกิจถดถอย รวมทั้งการคาดการณ์เรื่องการเดินหน้าคุมเข้มนโยบายการเงินของธนาคารกลางทั่วโลก
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,785.02 จุด ร่วงลง 305.74 จุด หรือ -1.13%, ดัชนี HSI ตลาดหุ้นฮ่องกงเปิดวันนี้ที่ 16,479.74 จุด ลดลง 107.95 จุด หรือ -0.65% และดัชนี SSE Composite ตลาดหุ้นจีนเปิดวันนี้ที่ 3,060.52 จุด ลดลง 11.47 จุด หรือ -0.37%
ขณะที่หลายประเทศมีกำหนดรายงานตัวเลขเงินเฟ้อในสัปดาห์นี้ ขณะที่ออสเตรเลียจะเปิดเผยข้อมูลการว่างงานและจีนจะประกาศการตัดสินใจเรื่องดอกเบี้ยเงินกู้ลูกค้าชั้นดี (LPR)
สำหรับเมื่อช่วงสุดสัปดาห์ที่ผ่านมา ประธานาธิบดีสี จิ้นผิง กล่าวเปิดการประชุมสมัชชาใหญ่พรรคคอมมิวนิสต์จีนครั้งที่ 20 โดยเตือนเรื่องการแทรกแซงจากกองกำลังภายนอกในไต้หวัน โดยเน้นย้ำว่า จีนจะไม่ปฏิเสธเรื่องการใช้กำลังในการรวมชาติ
ส่วนหุ้นสหรัฐปิดลบในวันศุกร์ที่ผ่านมา หลังผลสำรวจของมหาวิทยาลัยมิชิแกนแสดงให้เห็นว่า การคาดการณ์เงินเฟ้อเพิ่มสูงขึ้น